CELEX: 62011TN0015
Language: bg
Date: 2011-01-06 00:00:00
Title: Дело T-15/11: Жалба, подадена на 6 януари 2011 г. — Sina Bank/Съвет

5.3.2011   
            
            
               BG
            
            
               Официален вестник на Европейския съюз
            
            
               C 72/26
            
         Жалба, подадена на 6 януари 2011 г. — Sina Bank/Съвет
   (Дело T-15/11)
   2011/C 72/43
   Език на производството: английски
   
      Страни
   
   
      Жалбоподател: Sina Bank (Техеран, Иран) (представители: B. Mettetal и C. Wucher-North, lawyers)
   
      Ответник:Съвет на Европейския съюз
   
      Искания на жалбоподателя
   
   
               —
            
            
               Да се отмени точка 8 от раздел Б от приложение VIII към Регламент № 961/2010 (1), доколкото се отнася до жалбоподателя;
            
         
               —
            
            
               да се отмени решението на Съвета, което се съдържа в писмо от 28 октомври 2010 г.;
            
         
               —
            
            
               да се обяви за неприложима точка 8 от раздел Б от приложение II към Решение 2010/413/ОВППС на Съвета относно ограничителни мерки срещу Иран (2) доколкото се отнася до жалбоподателя;
            
         
               —
            
            
               да се обяви, че член 16, параграф 2 от Регламент № 961/2010 на Съвета е неприложим по отношение на жалбоподателя;
            
         
               —
            
            
               да се обяви, че член 20 параграф 1, буква б) от Решение 2010/413/ОВППС на Съвета е неприложим по отношение на жалбоподателя;
            
         
               —
            
            
               да се осъди Съвета да понесе освен направените от него съдебни разноски и тези на жалбоподателя.
            
         
      Правни основания и основни доводи
   
   Жалбоподателят изтъква четири правни основания в подкрепа на жалбата си.
   
               1.
            
            
               С първото си правно основание жалбоподателят твърди, че материалноправните критерии за включване в списъците по обжалвания регламент и по обжалваното решение от 2010 г. не са изпълнени по отношение на него и/или Съветът е допуснал явна грешка в преценката дали тези критерии са изпълнени или не. Следователно включването му в тези списъци било необосновано.
            
         
               2.
            
            
               С второто си правно основание жалбоподателят твърди, че включването му в посочените списъци противоречи на принципа на равно третиране;
               
                           —
                        
                        
                           жалбоподателят бил жертва на неравно третиране в сравнение с други ирански банки;
                        
                     
                           —
                        
                        
                           жалбоподателят бил жертва на неравно третиране в сравнение с положението на други ирански банки, включени както в списъка по към Регламент № 961/2010, така и в този по Решение 2010/413/ОВППС;
                        
                     
                           —
                        
                        
                           жалбоподателят бил жертва на неравно третиране в сравнение с положението на „Daftar“ и на фондацията „Mostaz’afan“.
                        
                     
         
               3.
            
            
               С третото си правно основания жалбоподателят твърди, че е нарушено правото му на защита и че не е изпълнено изискването за мотивиране на санкциите, предвид че:
               
                           —
                        
                        
                           жалбоподателят не получил никаква информация от Съвета, за да може да изрази становище, с изключение на два реда лаконична, най-обща и неточна мотивация;
                        
                     
                           —
                        
                        
                           въпреки отправените до Съвета конкретни искания на жалбоподателя да получи информация по отношение на включването му в посочените списъци, Съветът не отговорил нито на жалбоподателя, нито на писмата на неговия адвокат;
                        
                     
                           —
                        
                        
                           при това положение не е възможно да се определи дали мярката е обоснована или е опорочена от грешка;
                        
                     
                           —
                        
                        
                           всички доказателства, представени срещу жалбоподателя, трябвало да му се съобщят доколкото е възможно едновременно с първоначалното решение за замразяване на финансовите му средства или възможно най-бързо след неговото приемане.
                        
                     
         
               4.
            
            
               С четвъртото си правно основание жалбоподателят твърди, че ограничителната мярка нарушава правото му на собственост и е непропорционална, в противоречие с установения в Европейския съюз принцип на пропорционалност на решенията, тъй като:
               
                           —
                        
                        
                           липсва връзка между целите, преследвани от Съвета, и наложената на жалбоподателя ограничителна мярка;
                        
                     
                           —
                        
                        
                           Светът не бил установил участие на жалбоподателя в определена сделка;
                        
                     
                           —
                        
                        
                           съществуват други, по-подходящи възможни мерки срещу риска, свързан с твърдените „ядрени дейности“ на Иран и тяхното финансиране.
                        
                     
         
      (1)  Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007, ОВ L 281, 2010 г., стр. 1.
   
      (2)  Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС, ОВ L 195, стр. 39.